“ตลาดหุ้นยุโรป” ร่วงระนาว! วิตก “ทรัมป์” ขู่เก็บภาษีนำเข้าเม็กซิโกสูงสุด 25%
"ตลาดหุ้นยุโรป" ร่วงระนาว! วิตก "ทรัมป์" ขู่เก็บภาษีนำเข้าเม็กซิโกสูงสุด 25%
"ตลาดหุ้นยุโรป" ร่วงระนาว! วิตก "ทรัมป์" ขู่เก็บภาษีนำเข้าเม็กซิโกสูงสุด 25%
31 พ.ค. 2562

ผู้สื่อข่าวรายงานว่า วันนี้ (31 พ.ค.) ตลาดหุ้นยุโรปปรับตัวลดลงยกแผง โดยเป็นผลมาจากความวิตกกังวลประเด็น นายโดนัลด์ ทรัมป์ ประธานาธิบดีสหรัฐฯ ประกาศเรียกเก็บภาษีสินค้านำเข้าทั้งหมดจากเม็กซิโก ในอัตรา 5% โดยจะเริ่มมีผลบังคับใช้ตั้งแต่วันที่ 10 มิ.ย. ซึ่งมีเป้าหมายที่จะสกัดการหลั่งไหลของผู้อพยพผิดกฎหมายจากเม็กซิโกที่ข้ามพรมแดนเข้ามาในสหรัฐ
“ในวันที่ 10 มิ.ย.นี้ สหรัฐจะเรียกเก็บภาษีนำเข้าสินค้าจากเม็กซิโกทุกประเภท ในอัตรา 5% จนกว่าการหลั่งไหลของผู้อพยพจากเม็กซิโกที่เดินทางเข้ามาในสหรัฐ จะสิ้นสุดลง” ปธน.ทรัมป์ระบุผ่านการทวีตข้อความเมื่อคืนนี้
ทั้งนี้ ปธน.ทรัมป์เตือนว่า ภาษีนำเข้าจะเพิ่มขึ้นเรื่อยๆ จนกว่าปัญหาผู้อพยพผิดกฎหมายจะได้รับการแก้ไข ขณะที่ทำเนียบขาวได้เผยแพร่แถลงการณ์ของปธน.ทรัมป์ว่า ภาษีนำเข้าสินค้าจากเม็กซิโกอาจจะเพิ่มขึ้นจนถึงระดับ 25% ในวันที่ 1 ต.ค.2562

ที่มา ASPEN